Europe 1

Europe 1, tidligere kjent som Europe n° 1, er en privat, fransk radiokanal etablert i 1955. Kanalen er en av de ledende i Frankrike og eies og drives av Lagardère Active, et datterselskap til Lagardère Group.

Om selskapet 
Selskapet startet sendinger 1. januar 1955, som den første franske private radiostasjonen etter andre verdenskrig. Sendingene var imidlertid i strid med det franske kringkastingsmonopolet, og kanalen etablerte seg derfor i Saarland, en tysk delstat på grensen mot Frankrike og Luxembourg. 

I 1959 kjøpte den franske regjeringen deler av radiostasjonen, og regjeringens eierandel håndteres i dag av Lagardère Group. Europe n°1 sendte nyheter og kulturprogrammer og henvendte seg direkte til lytterne. Konseptet slo godt an blant unge lyttere i 1960-årene. Med inntoget av kommersielle radiokanaler i 1980-årene, tapte Europe n°1 lyttere. I dag er Europe 1 Frankrikes femte mest populære radionettverk, etter RTL, France Inter, NRJ and France Info. 

Europe 1 ble assosiert medlem av Den europeiske kringkastingsunion (EBU) i 1978 og et aktivt medlem i 1982.

Referanser

Eksterne lenker 
 

Radiokanaler
Franske medier
Kringkastingsselskaper
Den europeiske kringkastingsunion